Polokwane-ongeluk eis vierVier mense is dood en drie is beseer ná ‘n botsing Maandagaand tussen ŉ ligte voertuig en ŉ vragmotor.op die N1-suid sowat 35km buite Polokwane in Limpopo. “Die oorsaak van die ongeluk is nie bekend nie,” het Santi Steinmann, ŉ woordvoerder van Netcare 911, gesê. “Toe paramedici by die toneel opgedaag het, was vier mense reeds dood. Drie mense het matige tot ernstige beserings opgedoen.” Die beseerdes is op die toneel gestabiliseer en na ŉ nabygeleë hospitaal geneem vir verdere behandeling. Die polisie ondersoek die ongeluk.